อยากปรึกษาค่ะ คือดิฉันมีอาการปวดประจำเดือนมากเลยไปหาคุณ คุณแนะนำให้ทานยาคุม(อาร์เดน) ทานมาซักพักแล้วอาการปวดประเดือนหายไป แต่เป็นไมเกรนแทน คุณเลยแนะนำให้ทานยาคุมชนิดใหม่ ที่มีปริมาณเอสโตรเจนต่ำ อยากจะทราบว่า ถ้าทานยาคุมที่มีปริมาณเอสโตรเจนต่ำหรือยาคุมที่มีฮอร์โมนโปรเจนเทอโรนอย่างเดียว อาการปวดท้องและปวดหัวจะดีขึ้นมั้ยคะ แล้วมีข้อดีข้อเสียอย่างไร คุณพอมีวิธีแนะนำไหมคะ
สวัสดีค่ะ การรับประทานยาคุมกำเนิด (Oral Contraception pills)ยาคุมกำเนิดที่มีการขายโดยทั่วไป มักจะเป็นแบบฮอร์โมนรวม คือ เอสโตรเจน และโปรเจสเตอโรน ซึ่งมีทั้งแบบ 28 เม็ด และ 21 เม็ด โดยที่ 28 เม็ด จะมีตัวยาฮอร์โมนที่ใช้ในการคุมกำเนิด จริงๆ 21-24 เม็ดแรก อีก 4-7 เม็ด จะเป็นวิตามินบำรุงค่ะ ส่วนเเบบ 21 เม็ด จะเป็นฮอร์โมนทั้งหมดค่ะส่วนเอสโตรเจน ที่บรรจุ มีทั้งเเบบ ฮอร์โมนระดับปกติ หรือ ฮอร์โมนต่ำค่ะ ซึ่งเป็นปริมาณที่เพียงพอต่อการยับยั้งการตกไข่ เเละเพียงพอต่อการคุมกำเนิดค่ะ เเต่ทั้งนี้ การที่มีเอสโตรเจน อาจจะทำให้ มีอาการปวดหัวเพิ่มขึ้นได้ ในกรณีที่เป็นไมเกรนค่ะดังนั้น การที่มาใช้เเบบฮอร์โมนเดี่ยว คือ โปรเจสเตอโรน อย่างเดียวจะเเก้ปัญหาเรื่องอาการปวดหัวได้ดีขึ้นค่ะ เเต่ว่า การคุมกำเนิด อาจประสิทธิภาพด้อยลงไปกว่าเเบบฮอร์โมนรวมค่ะ เเล้วอาจมีปัญหาเรื่องเลือดออกกระปริบกระปรอยเพิ่มขึ้นได้ค่ะ ส่วนการบรรเทาอาการปวดประจำเดือนดีขึ้นค่ะ เนื่องจาก ยาคุมมีความสามารถในการลดปริมาณเลือดประจำเดือน ดังนั้น จะบรรเทาอาการปวดได้ เเต่อาจด้อยกว่ายาคุมฮอร์โมนรวมเล็กน้อยค่ะ